
REFERAT DE APROBARE 

     	Subsemnatul Bucuroiu Constantin, primar al Orașului Boldești-Scăeni, supun spre analiza și aprobarea Consiliului Local ,,Proiectul de hotărâre privind concesionarea prin licitaţie publică a unui spațiu în suprafaţă de 68,6 mp situat în clădirea amplasată pe Calea Unirii, nr.114".
În baza OUG nr. 57/2019 privind Codul Administrativ a H.C.L nr. 84 din 29.05.2023,  vă prezint următoarele:
   - spațiul  supus concesionării este situat într-un imobil amplasat pe Calea Unirii, nr.114 şi  face parte din domeniul privat al orașului Boldești-Scăeni conform HCL nr. 54/28.03.2023  pentru modificarea și completarea HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni;
   - spaţiul a avut destinaţia de cabinet medic de familie prin concesionarea către dr. Buzatu Argentina, care a renunţat la spaţiu, iar destinaţia viitoare va fi de cabinet de kinetoterapie în baza cererii d-lui  Voiculescu Alexandru Cristian administrator al S.C. SIMALEX, înregistrată cu nr. 20780/02.11.2022, prin care acesta își exprimă intenția de a concesiona un spațiu  dintr-un imobilul situat pe Calea Unirii;
        - Prin H.C.L nr. 84 din 29.05.2023 s-a aprobat Studiul de oportunitate privind concesionarea prin licitaţie publică  a unui spațiu în suprafață de 68,6 m.p. situat în clădirea amplasată pe Calea Unirii, nr. 114;
     Potrivit dispoziţiilor art. 309 alin. (6) din OUG 57/2019 concesionarea se aprobă, pe baza studiului de oportunitate prevăzut la alin. (5), prin hotărâre a  consiliului local, iar potrivit dispoziţiilor alin. (7), în baza studiului de oportunitate prevăzut la alin. (5), concedentul elaborează caietul de sarcini al concesiunii.
Atribuirea contractului de concesiune se va face în urma procedurii de licitaţie publică.
Faţă de cele mai sus prezentate, propun următoarele :
- Aprobarea concesionării prin licitație publică a unui spațiu în suprafaţă de 68,6 mp. situat în clădirea amplasată pe Calea Unirii, nr.114;
- Prețul de pornire al licitației să fie de 23.480 euro;
- Concesionarea să se facă pe o perioadă de 25 de ani, cu posibilitatea prelungirii conform legii, fără a depăși 49 de ani;
- Împuternicirea primarului să semneze contractul de concesiune cu ofertantul declarat câştigător în urma licitaţiei. 
În speranța aprobării,vă mulțumesc anticipat!

PRIMAR,
BUCUROIU CONSTANTIN

